جیلان وہبہ عبدالمجید

جیلان وہبہ عبد المجید ایک فلسطینی سفارت کار ہیں جو 29 ستمبر 2024ء کو آئرلینڈ اور ریاست فلسطین کے درمیان سفارتی تعلقات کے باضابطہ قیام کے بعد نومبر 2024ء سے آئرلینڈ میں فلسطینی سفیر ہیں۔ اس سے قبل وہ 2020ء سے آئرلینڈ میں فلسطینی اتھارٹی کے مشن کے سربراہ رہ چکی تھیں۔ مکمل سفیر کی حیثیت سے ترقی مئی 2024ء میں آئرلینڈ کی طرف سے ریاست فلسطین کو تسلیم کرنے کے بعد ہوئی۔ 

 تعلیم 
جیلان وہبہ عبدالمجیدنے جامعہ نیکوسیا (یو این آئی سی) میں پی ایچ ڈی مکمل کی۔ 

 پیشہ وارانہ زندگی 
جیلان وہبہ عبد المجید نے 1995ء میں پروٹوکول کی اسسٹنٹ چیف کے طور پر فلسطینی وزارت خارجہ میں اپنی سفارتی خدمات کا آغاز کیا۔ اس کے بعد وہ قبرص میں تعینات تھیں اور 2014ء میں سابق سربراہ مشن احمد عبد الرزاق کی نائب کے طور پر آئرلینڈ آئیں۔ اس نے جنوری 2020ء میں آئرلینڈ میں فلسطینی اتھارٹی کے مشن کے سربراہ کی حیثیت سے صدر مائیکل ڈی ہیگنس کو اپنی اسناد پیش کیں۔  2021ء میں انھیں سفارتی کوششوں کی حمایت میں سوشل میڈیا کے استعمال میں بہترین کارکردگی کے اعتراف میں ڈپلومسی ان آئرلینڈ-دی یورپین ڈپلومٹ کی جانب سے ڈپلومٹک سروس میڈل سے نوازا گیا۔ 

 ذاتی زندگی 
جیلان وہبہ عبد المجید کی شادی رامی عبد المجید سے ہوئی ہے اور وہ تین بچوں کی ماں ہیں۔ 

 مزید دیکھیے 
 آئرلینڈ کے خارجہ تعلقات
 فلسطین کے خارجہ تعلقات

 حوالہ جات 

زمرہ:غیر موجود سال پیدائش (بقید حیات شخصیات)
زمرہ:فلسطینی خواتین سفارت کار
زمرہ:اکیسویں صدی کی فلسطینی خواتین
زمرہ:غزہ پٹی کی شخصیات
زمرہ:فلسطینی خواتین سفرا
زمرہ:سفرا برائے آئرلینڈ
زمرہ:بقید حیات شخصیات